പറവൂരിലെ ക്രിമിനല് സംഘം തൃശൂരില് പിടിയില് തൃശൂര്: കൊലപാതകശ്രമം ഉള്പ്പെടെ നിരവധി കുറ്റകൃത്യങ്ങളില് ഉള്പ്പെട്ട പ്രതികളെ തൃശൂര് സിറ്റി പൊലീസ് പിടികൂടി. എറണാകുളം പറവൂര് പൊലീസ് രജിസ്റ്റര് ചെയ്ത കേസിലെ പ്രതികളായ ആലുവ സ്വദേശി സെയ്ത് മുഹമ്മദ് 32, നാട്ടിക അമ്ബലത്ത് വീട്ടില് സിനാദ് 25, പറവൂര് ആലങ്ങാട് മനക്കപ്പടി ആഷിക് 25, വാടാനപ്പള്ളി നാലകത്ത് വീട്ടില് റഫീക് 25 എന്നിവരാണ് പിടിയിലായത്.ഒളിവില് കഴിഞ്ഞിരുന്ന പ്രതികള് തൃശൂര് നഗരത്തിലൂടെ വാഹനത്തില് സഞ്ചരിക്കുന്നുണ്ടെന്ന രഹസ്യവിവരത്തെത്തുടര്ന്ന് കാമറ ദൃശ്യങ്ങള് പരിശോധിച്ചാണ് സംഘത്തെ കുടുക്കിയത്. അശ്വിനി ജങ്ഷനില് ട്രാഫികില് ഡ്യൂട്ടിചെയ്തിരുന്ന ജോഷിയാണ് കുറ്റവാളികളെയും അവര് സഞ്ചരിച്ച വാഹനവും തിരിച്ചറിഞ്ഞത്. തുടര്ന്ന് പിന്തുടര്ന്ന് പിടികൂടുകയായിരുന്നു.പരിശോധനയില് ഇവരുടെ കൈവശമുണ്ടായിരുന്ന കത്തികള് കണ്ടെടുത്തു. പ്രതികളെ പിന്നീട് പറവൂര് പൊലീസിന് കൈമാറി. തൃശൂര് ട്രാഫിക് പൊലീസ് സ്റ്റേഷനിലെ സി.പി. ജോഷി, കണ്ട്രോള് റൂം അസി. സബ് ഇന്സ്പെക്ടര് ടി.എന്. ജോജോ, സിവില് പൊലീസ് ഓഫിസര്മാരായ ബി. അജിത്ത്, ഫ്രെഡി റോയ് എന്നിവരെ കമീഷണര് ആര്. ആദിത്യ അഭിനന്ദിച്ചു.